ddrg/super_eurlex huggingface dataset:
—

atsižvelgdamas į Ekosistemų ir biologinės įvairovės ekonomikos (angl. The economics of ecosystems and biodiversity – TEEB) tyrimą (http://www.teebweb.org),
14.

prašo Komisijos ir Tarybos paremti neseniai įkurtos Visuotinės ŽIV ir teisės klausimų komisijos (angl. „Global Commission on HIV and the Law“) veiklą siekiant užtikrinti, kad teisės aktai padėtų veiksmingai kovoti su ŽIV / AIDS;
AI.

kadangi per pastaruosius 20 metų sergančių kepenų vėžiu padaugėjo daugiau kaip du kartus, o 2006 m. 27 valstybėse narėse šia liga susirgo 50 300 žmonių ir mirė 45 771, ir kadangi, be antsvorio ir pernelyg didelio alkoholio vartojimo, nuo 75 iki 85 proc. susirgimų pirminiu kepenų vėžiu priežastimi laikoma chroniška hepatito B arba C infekcija,
12.

tačiau pažymi, kad, nors ir padaryta pažanga, būtina imtis ryžtingesnių veiksmų teismų sistemai reformuoti, kadangi teismai, be kita ko, ir toliau nespėja nagrinėti didžiulio skaičiaus bylų, be to, jų darbas nukenčia dėl pernelyg ilgai užsitęsiančių teisminių procedūrų; pažymi, kad dar laukia didžiulis darbas siekiant sustiprinti teismų nepriklausomumą, sukurti skaidresnę teisėjų ir prokurorų atrankos procedūrą, taip pat užtikrinti veiksmingesnį teismo nutarčių vykdymą; mano, kad norint įveikti šiuos sunkumus ir užtikrinti, kad nebūtų pakirstas piliečių pasitikėjimas teismų sistemos veikla ir įstatymo viršenybės principu, būtina dėti dar daugiau pastangų; pritaria Teisingumo ministerijos teisėkūros iniciatyvoms, kuriomis siekiama gerinti teisėjų skyrimo, atrankos ir perkėlimo į aukštesnes pareigas pagal jų kvalifikaciją ir nuopelnus tvarką;
R.

kadangi per dabartinę Parlamento kadenciją Peticijų komitetas, reaguodamas į tai, kad gaunama labai daug peticijų, atliko išsamius tyrimus, tris kartus pranešė apie piktnaudžiavimo teisėtomis Europos piliečių teisėmis į teisėtai Ispanijoje įgytą turtą mastą ir, be to, detaliai aprašė rūpesčius dėl tvaraus vystymosi, aplinkos apsaugos, vandens kokybės ir tiekimo, viešųjų pirkimų procedūrų, susijusių su miestų plėtros sutartimis, ir dėl to, kad daugelio Ispanijos vietos ir regiono valdžios institucijų miestų plėtros procedūrų kontrolė yra nepakankama (2), – tai klausimai, dėl kurių šiuo metu vyksta teisinių procesų ir Ispanijoje, ir Teisingumo Teisme,
8.

taip pat ragina Komisiją neperžengiant savo kompetencijos ribų per šešis mėnesius nuo šios rezoliucijos priėmimo parengti integruotą tvarios plėtros ir išteklių kalnų regionuose naudojimo strategiją (ES kalnuotų regionų strategiją); be to, ragina ja remiantis ir pasitarus su regioninėmis įstaigomis ir pilietinės visuomenės atstovais, kurie žino vietos sąlygas ir interesus (pvz., susijusius su įvairiomis kalnų regionų kategorijomis) ir jiems atstovauja, kurti nacionalines veiksmų programas su konkrečiomis įgyvendinimo priemonėmis atitinkamai atsižvelgiant į jau egzistuojančias regionines iniciatyvas;
8.

reiškia didelį susirūpinimą dėl to, kad iš Rusijos bei tarptautinių žmogaus teisių organizacijų ir toliau gaunama pranešimų apie kankinimus ir nežmonišką bei žeminamą elgesį su Čečėnijos kalėjimuose, policijos nuovadose ir slaptuose kardomojo kalinimo centruose laikomais asmenimis; be to, reiškia didelį susirūpinimą dėl to, kad Rusijoje daugėja etninėms, rasinėms ir religinėms mažumoms priklausančių asmenų užpuolimo atvejų;
2.

džiaugiasi dėl to, kad Komisija pripažino, jog nacionaliniai teisėjai atlieka labai svarbų vaidmenį užtikrinant Bendrijos teisės laikymąsi, pvz., laikantis Bendrijos teisės viršenybės, tiesioginio poveikio, vienodo aiškinimo ir valstybės atsakomybės už Bendrijos teisės nesilaikymą principų; ragina Komisiją ir toliau dėti pastangas dirbant šia kryptimi kartu su jau veikiančiomis sektorinėmis iniciatyvomis; be to, ragina Komisiją nedelsiant paskelbti informacinį pranešimą dėl ieškinių dėl žalos, patirtos nacionalinėms valdžios institucijoms pažeidus Bendrijos teisę;
15.

primena, kad daug AR skirtų veiksmų ir programų, kurias reikia tęsti ir pradėti, gali įnešti didelį indėlį įgyvendinant nusistatytus Bendrijos ir tarptautinius prioritetus, ypač klimato kaitos, biologinės įvairovės apsaugos, atsinaujinančių energijos šaltinių, sveikatos besivystančiose šalyse, mitybos, ekonominės veiklos rūšių įvairovės didinimo srityse; džiaugiasi, kad įgyvendinama programa NET-BIOME (angl. NETworking tropical and subtropical Biodiversity research in OuterMost regions and territories of Europe in support of sustainable development) – reikšmingas AR potencialo mokslinių tyrimų pavyzdys; vis dėlto kelia klausimą kodėl, nepaisant vykdomų projektų kiekio ir AR potencialo, jie dar silpnai integruoti į Europos mokslinių tyrimų erdvę;
C.

kadangi, atsižvelgiant į prognozes, pateiktas Komisijos Baltojoje knygoje „Europos transporto politika iki 2010 m.: laikas apsispręsti“ (COM(2001)0370), numatoma, kad krovininio transporto 2000–2020 m. padaugės maždaug 50 proc. (tonkilometriais (tkm)), ir kadangi jau 1995–2005 m. krovininio transporto augo 30 proc. greičiau nei BVP; be to, kadangi viso krovinio transporto sektorius išaugo daugiausia dėl to, kad daugėjo kelių ir oro transporto, palyginti su kitų rūšių transportu,
62.

be to, atkreipia dėmesį į tai, kad Lordų Rūmų vertinimu, 2005–2006 m. Jungtinė Karalystė prarado tarp 3 milijardų 500 milijonų ir 4 milijardų 750 milijonų svarų sterlingų pajamų iš PVM, arba ne mažiau kaip 9,6 milijono svarų sterlingų per dieną; cituoja ataskaitą, kurioje teigiama: „šiuo metu taikomas PVM susigrąžinimo Bendrijos viduje mechanizmas yra netinkamas“ (20);
Europos Parlamento pareiškimas dėl kompensacijų už gyvų galvijų eksportą į trečiąsias šalis



Oficialusis leidinys 157 E , 06/07/2006 p. 0504 - 0505



P6_TA(2005)0307 Kompensacijos už gyvų galvijų eksportą į trečiąsias šalis Europos Parlamento pareiškimas dėl kompensacijų už gyvų galvijų eksportą į trečiąsias šalis Europos Parlamentas, - atsižvelgdamas į Darbo tvarkos taisyklių 116 straipsnį, A. pažymėdamas, kad kasmet apie 200000 gyvų galvijų iš Europos Sąjungos eksportuojama į Libaną ir Egiptą, B. pažymėdamas, kad už šiuos gyvūnus paskutiniaisiais metais buvo išmokėta apie 60 mln. eurų eksporto kompensacijų per metus ir kad 2005 m. eksporto kompensacijoms galima panaudoti net 77 mln. eurų, C. susirūpinęs pažymi, kad galvijų pervežimai gali trukti iki 10 dienų ir kad su atvežtais gyvuliais dažnai elgiamasi ir jie skerdžiami ES teisės aktams prieštaraujančiais būdais, ir kad dėl to gyvūnai daug kenčia, D. susirūpinęs pažymi, kad nesinaudojama esamais teisės aktais ir kad jų bet kokiu atveju nepakanka gyvūnų gerovei apsaugoti, 1. pripažįsta, kad ES laiko gyvūnus jautriais sutvėrimais; 2. ragina Komisiją ir Tarybą nedelsiant ir negrįžtamai nutraukti eksporto kompensacijų mokėjimą už gyvų galvijų eksportą į trečiąsias šalis; 3. ragina viešąsias lėšas verčiau panaudoti projektams, kuriais skatinama ir saugoma gyvūnų gerovė; 4. paveda Pirmininkui perduoti šį pareiškimą kartu su pasirašiusiųjų asmenų pavardžių sąrašu Tarybai ir Komisijai: --------------------------------------------------
11.

pažymi, kad, kalbant apie tolesnius veiksmus, susijusius su pastabomis dėl 2019 m. biudžeto įvykdymo patvirtinimo, Tarnyba visiškai pritaria Sąjungos agentūrų skaitmeninimo tikslui; atkreipia dėmesį į tai, kad, laikydamasi 2027 m. strategijos, Tarnyba siekia toliau investuoti į procesų skaitmeninimą ir modernizuoti esamą IT struktūrą, kuo labiau didinti bendradarbiavimą ir keitimąsi žiniomis Tarnybos viduje ir už jos ribų, kad tokiu būdu būtų užtikrinta platesnė, veiksmingesnė ir greitesnė prieiga prie mokslinės informacijos; be to, pažymi, kad Tarnyba padeda įgyvendinti Komisijos skaitmeninę strategiją, nes dalyvauja Sveikatos politikos agentūrų ir Europos Komisijos bendradarbiavimo (angl. Health Policy Agencies and European Commission Collaboration, HPAC) iniciatyvoje, kuriai vadovauja Sveikatos ir maisto saugos generalinis direktoratas ir kurios tikslas yra pasitelkiant sinergiją ir bendradarbiavimą užtikrinti, kad būtų veiksmingai rasti bendri skaitmeniniai sprendimai;
23.

remdamasis Audito Rūmų ataskaita, pažymi, kad tarpinių ir galutinių mokėjimų pagal Septintąją bendrąją programą ex post auditą paramos gavėjo patalpose atlieka 2 NVI bendroji įmonė, o programos „Horizontas 2020“ projektų prašymų kompensuoti išlaidas ex post auditą atlieka Komisijos bendra audito tarnyba, taip pat pažymi, kad, remdamasi turimais ex post audito rezultatais 2020 m. pabaigoje, 2 NVI bendroji įmonė nurodė, kad jos Septintosios bendrosios programos projektų reprezentatyvusis klaidų lygis siekė 2,16 % ir likutinis klaidų lygis siekė 1,14 %, o programos „Horizontas 2020“ projektų reprezentatyvusis klaidų lygis siekė 1,13 % ir likutinis klaidų lygis siekė 0,74 % (patvirtinimai ir galutiniai mokėjimai); be to, pažymi, kad, vadovaujantis Komisijos pasiūlymu dėl programos „Horizontas 2020“ reglamento, galutinis tikslas – pasiekti, kad atsižvelgus į visų auditų finansinį poveikį, taisymo ir sumų susigrąžinimo priemones, programų įgyvendinimo pabaigoje likutinis klaidų lygis būtų kuo artimesnis 2 %;
71.

atkreipia dėmesį į daugelį sėkmingų EIVT žiniasklaidos kampanijų svarbiausiais klausimais, pvz., „We Take You Home“ Sąjungos piliečių repatriacijos dėl COVID-19 tema, „United in Distance“, siekiant parodyti solidarumo atvejus visame pasaulyje krizės metu, „ES in Action“ Sąjungos, kaip saugumo užtikrintojos, veiksmų vietoje tema ir „BeTheWave“ klimato klausimais; atkreipia dėmesį į tai, kad EIVT kanalai taip pat padėjo didinti Europos komandos matomumą visame pasaulyje; pabrėžia, kad EIVT socialinės žiniasklaidos paskyra yra viena iš pasaulinių lyderių tarp diplomatinių tarnybų, turinti daugiau kaip 700 000 sekėjų, kurios auditorijos bendravimas akivaizdžiai auga, o 2020 m. tarnybos interneto svetainėje būta 21 mln. puslapio peržiūrų ir 13 mln. individualiųjų puslapio peržiūrų;
17.

pažymi, kad Komisija ir Agentūra pritarė arba iš dalies pritarė visoms Audito Rūmų rekomendacijoms; ragina Agentūrą visapusiškai ir laiku atsižvelgti į Audito Rūmų rekomendacijas, jas įgyvendinti ir pranešti biudžeto įvykdymą tvirtinančiai institucijai apie pažangą, padarytą įgyvendinant šias rekomendacijas; ragina biudžeto valdymo instituciją dalį 2022 m. Agentūros biudžeto asignavimų įrašyti į rezervą, kurį būtų galima panaudoti, jei įvykdomos šios sąlygos: a) pagal Reglamento (EU) 2019/1896 110 straipsnį įdarbinti likę 20 pagrindinių teisių stebėtojų AD lygio darbuotojais; b) pagal Reglamento (ES) 2019/1896 107 straipsnį įdarbinti trys vykdomojo direktoriaus pavaduotojai; c) agentūros valdančioji taryba priėmė išsamią Reglamento (ES) 2019/1896 46 straipsnio įgyvendinimo procedūrą; d) pristatytas pritaikytas pranešimų apie rimtus incidentus mechanizmas remiantis Darbo grupės pagrindinių teisių ir teisinių operacijų aspektų Egėjo jūroje klausimais rekomendacijomis; e) pagal Reglamento (EU) 2019/1896 110 straipsnį nustatyta veikianti pagrindinių teisių stebėsenos sistema; f) sėkmingai įgyvendinta Audito Rūmų specialiosios ataskaitos Nr. 08/2021 5-oji rekomendacija (terminas: 2021 m. pabaiga); g) Agentūros operacijos, kuriomis remiamos su grąžinimu iš Vengrijos susijusios operacijos, yra sustabdomos nes, kaip nustatė Europos Sąjungos Teisingumo Teismas, Vengrijos valdžios institucijų priimti sprendimai grąžinti yra nesuderinami su Grąžinimo direktyva ir Europos Sąjungos pagrindinių teisių chartija (9); ragina biudžeto valdymo instituciją per 2022 m. Agentūroje numatytą faktų nustatymo misiją (joje dalyvaus Parlamento Biudžeto kontrolės komiteto nariai) įvertinti šių sąlygų įgyvendinimo pažangą; mano, kad šių sąlygų nesilaikymas taip pat didina riziką, kad bus atsisakyta patvirtinti 2020 finansinių metų biudžeto įvykdymą; be to, atsižvelgdamas į susitarimą, pasiektą per paskutinį biudžeto taikinimo posėdį, mano, kad Komisija turėtų užtikrinti griežtesnę agentūrų kontrolę; ragina Komisiją ir Agentūrą išnagrinėti, kaip vykdant 2022 m. biudžetą pašalinti nustatytus trūkumus, be kita ko, susijusius su įdarbinimu ir viešaisiais pirkimais;
5.

pažymi, kad Nyderlandai nusprendė per EGF neteikti pajamų paramos atleistiems darbuotojams; atkreipia dėmesį į tai, kad Nyderlandų vyriausybė pradėjo teikti bendrą darbo užmokesčio paramos dotaciją visoms bendrovėms, kurių apyvarta nuo COVID-19 krizės nukentėjo daugiau kaip 20 proc., ir kad „KLM Group“ pateikė paraišką dėl NOW dotacijos (nyd. Noodmaatregel Overbrugging voorWerkgelegenheid ); atkreipia dėmesį į tai, kad „KLM Group“ pateikė paraišką visam NOW dotacijos laikotarpiui ir jau gavo 683 mln. EUR išankstinius mokėjimus, ir jai turėtų būti skirta papildoma 488 mln. EUR suma;
35.

atkreipia dėmesį į neatitikimų, nustatytų atlikus įsipareigojimų ir mokėjimų ex ante patikras, skaičių (atitinkamai 308 klaidos iš 1 193 ir 394 klaidos iš 2 119); reiškia susirūpinimą dėl to, kad abiem atvejais klaidos yra administracinio pobūdžio, t. y. neteisingos įsipareigojimų sumos arba ex ante finansiniam patikrinimui pateikti nepakankami mokėjimų patvirtinamieji dokumentai; pripažįsta, kad, siekiant geriau apibrėžti klaidų tipologiją, nuo 2020 m. sausio mėn. įgyvendinamas peržiūrėtas neatitikimų kodų sąrašas; ragina EIVT ištirti administracinių klaidų atvejus ir šias klaidas pašalinti bei apie rezultatus informuoti Parlamentą; ragina įgyvendinti priemones, kuriomis būtų prisidedama prie klaidų skaičiaus mažinimo apskritai;
pritaria tarpusavio vertinimo išvadoms, kad reikėtų nustatyti reikalavimą nuolat atnaujinti interesų deklaracijas, nes tuomet jos taptų patikimesnėmis; dar kartą pakartoja, kad yra susirūpinęs, kad interesų deklaracijos teikia pats asmuo ir kad, atsižvelgiant į dabartinę teisinę sistemą, nei Audito Rūmai, nei jų Etikos komitetas neturi įgaliojimų vykdyti tyrimus, kad galėtų kontroliuoti deklaruojamų duomenų teisingumą ir išsamumą; ragina Audito Rūmus užtikrinti, kad jo nariai pateiktų interesų deklaracijas, o ne interesų konflikto nebuvimo deklaracijas; pabrėžia, kad reikia sugriežtinti dabartines procedūras, įskaitant Etikos komiteto procedūras, siekiant užtikrinti, kad nebūtų interesų konfliktų; sutinka, kad Etikos komitetas atlieka itin svarbų vaidmenį, kadangi Audito Rūmų pirmininkas ir nariai gali kreiptis į jį rekomendacijos bet kuriuo klausimu, susijusiu su etika ir elgesio kodekso aiškinimu; be to, pažymi, kad komitetui patikėta patvirtinti narių, įskaitant buvusius narius, kurie ketina imtis tam tikros veiklos per dvejus metus po išėjimo iš Audito Rūmų, išorės veiklą, tačiau tai savaime negali būti laikoma veiksminga interesų konflikto nebuvimo užtikrinimo priemone, kaip jau nurodyta praėjusių metų biudžeto įvykdymo patvirtinimo rezoliucijoje; palankiai vertina tai, kad priimtas persvarstytas Audito Rūmų narių ir buvusių narių elgesio kodeksas ( 5 ) ir ypač tai, kad interesų deklaracijose reikalaujama išsamesnės informacijos ir sustiprintas Etikos komiteto vaidmuo; pažymi, kad Audito Rūmai paskelbs metinę savo elgesio kodekso taikymo ataskaitą; taip pat pažymi, kad Audito Rūmai šiuo metu peržiūri darbuotojų etikos sistemą.
26.

pažymi, kad 2019 m. Bendroji įmonė toliau naudojosi galiojančiomis Komisijos preliminariosiomis sutartimis ir susitarimais dėl paslaugų lygio ir pradėjo taikyti specialias konkursų procedūras, be to, pažymi tai, kad ji taip pat pasirašė konkrečias sutartis dėl laikinųjų darbuotojų ir IT paslaugų pagal preliminariąsias sutartis, bendrai valdomas su kitomis pastate „White Atrium“ įsikūrusiomis bendrosiomis įmonėmis; be to, pažymi, kad 2018 m. pradžioje programų biuras įgyvendino supaprastintą viešųjų pirkimų ir viešųjų pirkimų sutarčių pasirašymo vidaus procedūros versiją ir tai, kad 2019 m. jis įgyvendino tolesnius patobulinimus ir supaprastinimus; pažymi, kad įdiegta ex ante kontrolės sistema, kuria siekiama užtikrinti, kad visi mokėjimai būtų teisingi, ir užkirsti kelią dvigubam finansavimui, laikantis programos „Horizontas 2020“ ex ante kontrolės ir kovos su sukčiavimu strategijų; ragina Bendrąją įmonę atsižvelgti į galimą riziką, susijusią su jos IT paslaugų perdavimu išorės paslaugų teikėjams; ragina Bendrąją įmonę pateikti biudžeto įvykdymą tvirtinančiai institucijai daugiau informacijos apie laikinųjų darbuotojų įdarbinimą ir ypač apie tai, ar šis įdarbinimas buvo laikinas sprendimas, reikalingas siekiant susidoroti su padidėjusiu darbo krūviu;
42.

pažymi, kad biudžeto įvykdymą tvirtinančios institucijos prašymu agentūros pranešė apie tai, kiek kartų 2013–2019 m. laikotarpiu jos mažino savo darbuotojų skaičių ir apie tai, ar nuolatinių ir laikinųjų darbuotojų skaičiaus sumažinimas buvo kompensuotas samdant daugiau sutartininkų ir išorės darbuotojų; pažymi, kad agentūros iš viso pranešė apie 447 darbuotojų skaičiaus sumažinimo atvejus per laikotarpį, dėl kurio buvo klausiama; pažymi, kad agentūros taip pat pranešė, kad per tą patį laikotarpį buvo pridėti 266 laikinųjų darbuotojų etatai, taigi etatų skaičius buvo sumažintas 181 etatu; be to, pažymi, kad, kaip matyti iš visų agentūrų etatų planų, per tą patį laikotarpį nuolatinių darbuotojų etatų skaičius buvo sumažintas 32 etatais ir buvo sukurti 845 laikinųjų darbuotojų etatai, taigi iš viso buvo sukurta 813 etatų;
pažymi, kad, atsižvelgdama į Audito Rūmų praėjusių metų išvadas, Agentūra pasirašė IT srities preliminariąją sutartį su įmone, kuri pagal ankstesnę preliminariąją sutartį teikė tas pačias paslaugas, prieš tai nepaskelbusi skelbimo apie pirkimą per viešųjų pirkimų derybų procedūrą; pažymi, kad visi mokėjimai pagal tą preliminariąją sutartį ir visas susijusias konkrečias sutartis yra neteisėti ir kad supaprastinta procedūra yra priimtina tik ypatingomis aplinkybėmis, kurių Agentūra nepagrindė; atkreipia dėmesį, kad, remiantis ankstesniu Agentūros atsakymu, derybų procedūra buvo vykdoma vadovaujantis Komisijos deleguotojo reglamento (ES) 2015/2462 ( 3 ) taikymo taisyklių 134 straipsnio f punktu, pagal kurį šią procedūrą galima naudoti, kai dėl tiekėjo pakeitimo atsirastų su eksploatacija ir priežiūra susijusių nesuderinamumo problemų arba per didelių techninių sunkumų, ir kad todėl buvo nuspręsta, kad tai ekonomiškai efektyviausia; vis dėlto pažymi, kad Agentūra pripažino, jog su sutartimi susiję patvirtinamieji dokumentai tinkamai nepagrindė šios procedūros taikymo, ir kad ji yra įsipareigojusi užtikrinti, kad visos tokios procedūros ateityje būtų geriau pagrįstos; ragina Agentūrą užtikrinti, kad būtų visapusiškai laikomasi viešųjų pirkimų taisyklių, ir baigti vykdyti veiksmus, susijusius su dar neįgyvendinta Audito Rūmų pastaba;
15.

atkreipia dėmesį į tai, kad Komisijos Vidaus audito tarnyba (VAT) 2016 m. atliko išsamų rizikos vertinimą, be kita ko, susijusį su IT, ir juo remdamasi parengė naują Agentūros strateginio audito planą 2017–2019 m. laikotarpiui bei audito temas kitam planavimo laikotarpiui; pažymi, kad 2018 m. VAT atliko Agentūros IT saugumo ir informacijos saugumo „REMIT“ domene auditą ir kad Agentūra parengė veiksmų planą, kurį buvo planuojama įgyvendinti 2019 m., kad būtų atsižvelgta į galutinėje audito ataskaitoje pateiktas rekomendacijas; ragina Agentūrą pranešti biudžeto įvykdymą tvirtinančiai institucijai apie visus pokyčius šioje srityje;
7.

primena, kad pastaraisiais metais išaugo naujų bylų, taip pat nagrinėjamų bylų (t. y. bylų, kurioms išnagrinėti reikia atlikti kompleksinius tyrimus, galinčius trukti keletą metų) skaičius ir kad numatoma, jog darbo krūvis toliau didės dėl naujų įgaliojimų, kurie įsigaliojo 2019 m. pabaigoje, taip pat atsižvelgiant į papildomus išteklius, kurių reikia, kad Eurojustas galėtų remti Europos prokuratūros darbą; pabrėžia, kad, siekiant užtikrinti Sąjungos piliečių saugumą, būtina vykdyti ne tik suėmimus, bet ir sėkmingą baudžiamąjį persekiojimą už sunkius tarpvalstybinius nusikaltimus; be to, primena, kad 2018 m. buvo 17 koordinavimo centrų, tiek pat kaip ir 2017 m., ir tai rodo šios operatyvinės priemonės populiarumą ir naudingumą; pabrėžia, kad Eurojustas Sąjungos saugumo grandinėje atlieka esminį vaidmenį ir kad jo biudžetas turėtų atitikti jo užduotis ir prioritetus, kad Eurojustas galėtų vykdyti savo įgaliojimus; taigi yra labai susirūpinęs dėl to, kad Komisija pagal 2021–2027 m. daugiametę finansinę programą pasiūlė gerokai sumažinti biudžeto finansavimą, nes tai pakenktų Eurojusto veiklai ir todėl valstybėse narėse galėtų kilti su saugumu susijusių pavojų; ragina Parlamento Piliečių laisvių, teisingumo ir vidaus reikalų komitetą pakviesti Eurojusto administracijos direktorių pristatyti numatomus ilgalaikius Eurojusto finansavimo poreikius, įskaitant tai, kiek numatytų būsimų užduočių būtų galima atlikti padidinus veiksmingumą, taip pat pristatyti veiklos trūkumus, atsirasiančius dėl nepakankamo finansavimo, ir numatomą jų poveikį kovai su tarpvalstybiniu nusikalstamumu;
14.

pažymi, kad Fondo Viešųjų pirkimų ir sutarčių patariamasis komitetas 2017 m. išnagrinėjo 30 dokumentų rinkinių; be to, pažymi, kad Viešųjų pirkimų ir sutarčių patariamasis komitetas atlieka suteiktų mažos vertės sutarčių, atrinktų atsitiktinės atrankos būdu, kasmetinį ex post patikrinimą; palankiai vertina tai, kad Viešųjų pirkimų ir sutarčių patariamasis komitetas iš esmės įsitikino, kad Fondas 2017 m. laikėsi viešųjų pirkimų procedūrų;
15.

pažymi, kad, remiantis Audito Rūmų ataskaita, nuo 2014 m. Agentūra įvykdė dvi esmines pertvarkas, įskaitant vidinį aukščiausio ir vidurinio lygio vadovų pareigų perskirstymą; bet to, pažymi, kad pagrindinių darbuotojų pareigų IT ir administracijos srityse perskirstymas buvo nesėkmingas, todėl Agentūrai ir jos operacijoms kyla reikšminga nestabilumo rizika; tačiau pažymi, kad, Agentūros nuomone, šie organizaciniai pokyčiai, kuriais siekiama didinti veiklos efektyvumą ir užtikrinti geresnį strateginių tikslų įgyvendinimą ir kuriems pritarė Agentūros valdančioji taryba, jos stabilumui nepakenkė; be to, pažymi, kad neįdiegta sistema, skirta esamiems įgūdžiams analizuoti, trūkumams nustatyti ir tinkamiems darbuotojams įdarbinti bei jiems skirti; ragina Agentūrą šiems klausimams skirti ypatingą dėmesį, patobulinti žmogiškųjų išteklių valdymą ir apie tai informuoti biudžeto įvykdymą tvirtinančią instituciją;
7.

pažymi, kad Fondo Viešųjų pirkimų ir sutarčių patariamasis komitetas, teikiantis nuomonę dėl sutarčių pasiūlymų, kurių vertė mažiausiai 250 000 EUR, 2016 m. neposėdžiavo, nes nebuvo pirkimo dokumentų, kurie būtų atitikę kriterijus; be to, pažymi, kad Viešųjų pirkimų ir sutarčių patariamasis komitetas atliko trijų iš vienuolikos 2016 m. sudarytų sutarčių kasmetinį ex post patikrinimą; pažymi, kad Viešųjų pirkimų ir sutarčių patariamasis komitetas iš esmės buvo patenkintas, kad Fondas laikėsi viešųjų pirkimų procedūrų;
1.

pažymi, kad Audito Rūmų ataskaitoje dėl II kuro elementų ir vandenilio bendrosios įmonės 2016 m. metinių ataskaitų (toliau – Audito Rūmų ataskaita) nustatyta, jog II KEV metinėse ataskaitose jos finansinė būklė 2016 m. gruodžio 31 d. ir su tą dieną pasibaigusiais metais susijusių operacijų, pinigų srautų rezultatai ir grynojo turto pokyčiai visais reikšmingais aspektais yra pateikti teisingai, kaip to reikalaujama jos finansiniame reglamente ir Komisijos apskaitos pareigūno patvirtintose apskaitos taisyklėse; be to, pažymi, kad II KEV apskaitos taisyklės grindžiamos tarptautiniu mastu pripažintais viešojo sektoriaus apskaitos standartais;
22.

pažymi, kad 2016 m. vasario mėn. Komisijos Vidaus audito tarnyba (IAS) atliko visapusišką visų Institucijos procesų (susijusių su administravimu, finansais, veikla ir IT) rizikos vertinimą, kuriuo buvo remtasi rengiant naująjį 2017–2019 m. strateginį vidaus audito planą; be to, pažymi, kad 2016 m. lapkričio mėn. įvyko pirmasis programos „Priežiūros konvergencija – kolegijos ir mokymai“ auditas; ragina Instituciją teikti biudžeto įvykdymą tvirtinančiai institucijai šių auditų rezultatų ataskaitas;